
Tasg 4

Diogelu mewn maes nad yw'n brif faes gwaith i chi

Canllawiau: 
Mae angen gweithwyr cymdeithasol sydd newydd gymhwyso ar Gofal Cymdeithasol Cymru i ddarparu tystiolaeth am eu dealltwriaeth o waith diogelu gydag oedolion a phlant.  Bydd yr aseiniad isod yn eich galluogi i ddangos hyn. D.S. os ydych yn gweithio fel arfer ym maes diogelu plant dylech ysgrifennu am ddiogelu oedolion.  Os ydych fel arfer yn gweithio gydag oedolion yna dylech ysgrifennu am ddiogelu plant.  Gwnewch yn siŵr eich bod yn bodloni’r canlyniadau dysgu ar gyfer y dasg hon (gweler atodiad 5 y llawlyfr).

	Cwestiwn a:
Mewn maes nad yw’n brif ffocws i’ch gwaith (gweler y canllawiau uchod) eglurwch y ddeddfwriaeth berthnasol, a’r polisïau a’r gweithdrefnau cenedlaethol, lleol a sefydliadol ar gyfer diogelu. 

Mae Deddf Hawliau Dynol 1998 (Equality and Human Rights Commission, 2018) yn ymgorffori’r hawliau a nodir yng Nghonfensiwn Ewropeaidd. Confensiwn Ewropeaidd yw’r prif strwythur cyfreithiol sy’n ymwneud ag oedolion yn Ewrop. Mae’n gosod dyletswydd ar awdurdodau cyhoeddus i weithredu mewn ffyrdd sy’n gydnaws a hawliau dynol (Equality and Human Rights Commission, 2017). Mae sawl erthygl yn berthnasol i ddiogelu oedolion. Mae erthyglau hyn wedi dylanwadu ar Ddeddf Hawliau Dynol 1998, sy’n cynnwys Erthygl 3 yn gwahardd arteithio a thriniaeth annynol neu ddiraddiol, sy’n uniongyrchol berthnasol i achosion o gam-drin ac esgeulustod. Mae Erthygl 5 yn amddiffyn hawl i ryddid a diogelwch sy’n bwysig mewn sefyllfaoedd sy’n cynnwys colli rhyddid. Mae Erthygl 8 yn amddiffyn yr hawl i barch at fywyd teuluol preifat, sy’n sail i egwyddorion urddas, cyfrinachedd ac ymreolaeth. Yn ôl Comisiynydd Pobl Hyn Cymru (2026) Cymru oedd y wlad gyntaf yn y byd i benodi Comisiynydd Pobl Hyn yn 2008. Pwrpas y rôl yw diogelu a hyrwyddo buddiannau pobl hyn, gan fynd i’r afael a gwahaniaethau ar sail oedran.

Yng Nghymru, mae Deddf Gwasanaethau Cymdeithasol a Llesiant (Cymru) 2014 (Llywodraeth Cymru, 2015) mewn grym i wella lles oedolion a phlant ac wedi rhoi fframwaith cyfreithiol i rai sydd angen gofal a chymorth. Mae’r ddeddf yn gosod cod ymarfer, rheoliadau a fframwaith statudol ar gyfer darparu gofal cymdeithasol yng Nghymru.

Diffinnir ‘oedolyn mewn perygl’ o dan adran 126 o’r Ddeddf Gwasanaethau Cymdeithasol a Llesiant (2014) fel unigolyn mewn perygl o brofi cam-drin neu esgeulustod, sydd ag anghenion gofal a chymorth, ac sy’n methu ei amddiffyn ei hun rhag cam-drin neu esgeulustod. Mae Adran 126 (2) Deddfa Gwasanaethau Cymdeithasol a Llesiant (Cymru) 2014 yn nod os oes gan Awdurdod Lleol achos rhesymol i amau bod oedolyn mewn perygl, fod dyletswydd i wneud unrhyw ymholiad sy’n angenrheidiol i benderfynu a oes rhaid cymryd camau gweithredu. Yna mae Rhan 7 o’r ddeddfwriaeth yn canolbwyntio ar reoliadau i ddiogelu unigolion ac yn gosod dyletswydd ar bob awdurdod lleol i adrodd os oes ganddynt resymau i amau bod oedolyn mewn perygl o gael ei gam-drin. Mae Llywodraeth Cymru wedi cyhoeddi canllawiau statudol ‘Working Together to Safeguard People’ ble mae cyfrol 6 yn canolbwyntio ar ddiogelu oedolion (Gofal Cymdeithasol Cymru, 2024). Mae’n atgyfnerthu pwysigrwydd cydweithio yn amlasiantaethol, atal niwed ac ymatebion cymesur i risg.

Mae Gweithdrefnau Diogelu Cymru yn cefnogi’r ddeddf. Mae’r gweithdrefnau yn daprau canllawiau gweithredol  i bob asiantaeth sy’n gweithio gydag oedolion yng Nghymru (Gweithdrefnau Diogelu Cymru, 2026). Maent yn amlinellu sut i adnabod cam-drin, gwneud cyfeiriad at wasanaethau cymdeithasol, sut i gynnal ymholiadau.

Mae Deddfa Galledd Meddyliol 2005 yn berthnasol yn Gymru a Lloger ar gyfer diogelu hawliau oedolion wrth wneud penderfyniadau ac yna i ddiogelu oedolion os nad ganddynt galledd i wneud penderfyniad (Legislation.gov.uk. 2026). Cafodd y ddeddf ei diwygiad yn 2019. Prif egwyddorion y ddeddf yw tybio bod gan yr unigolyn galledd. Hefyd bod gweithwyr proffesiynol yn rhoi cefnogaeth bwrpasol i wneud y penderfyniad a bod unigolion yn gallu gwneud ‘unwise decision’ (UK Paraliament, 2025). Rhaid i weithwyr asesu a oes gan yr unigolyn y galledd i ddeall y risgiau a chanlyniad eu penderfyniad.

	Cwestiwn b:
Myfyriwch ar y gwahaniaeth rhwng diogelu ym maes gwaith oedolion a gwaith plant.

Yn ôl Ann Craft Trust (2026) y gwahaniaeth rhwng diogelu ym maes oedolion a phlant yw bod gan oedolion hawl i ddewis a gwneud penderfyniadau annoeth. Gall llawer o’r niwed a brofwyd aml yn debyg megis cam-drin corfforol, rhywiol, emosiynol, esgeulustod ac ariannol. Mae diogelwch plant yn gallu arwain at gyfraith yn ymyrryd heb ganiatâd y rhiant, mae hyn ond yn digwydd i oedolion os ydynt wedi cael eu hasesu heb galledd (UK Parliament, 2025). Mae gan oedolion gyda challedd hawl i wrthod neud atal ymchwiliad.

Yn faes oedolion, mae amgylchiadau cyfyngedig lle mae’r gyfraith yn ymyrryd a diogelwch oedolion. Mae’r trothwy ar gyfer diogelu oedolion yn gallu creu ansicrwydd (Llywodraeth Cymru, 2018). Mae Deddfa Galledd Meddyliol 2005 mewn grym i amddiffyn oedolion i gael yr hawl i wneud penderfyniadau annoeth. Mae asesu fel bod gan bob oedolyn y gallu i wneud penderfyniadau, oni bai eu bod wedi cael ei hasesu i fod heb y gallu (UK Parliament, 2025). Pan fydd adroddiad am bryderon o niwed i oedolyn, mae rhaid i’r adroddwr sicrhau bod yr oedolyn wedi rhoi caniatâd ac yn ymwybodol o’r cyfeiriad. Mae Deddf Galledd Meddyliol (2005) yn pwysleisio’r angen i gael caniatâd i rannu gwybodaeth i weithredu’r pryderon diogelu.

Sefydlwyr y Llys Amddiffyn (Court of Protection) o dan Adran 45 o’r Ddeddf Galledd Meddyliol sy’n gwneud penderfyniadau penodol i oedolion sydd heb allu (Courts and Tribunals Judicary, 2026). Mae’r gyfraith wedi ei chyfyngu i ddiogelu oedolion sydd wedi tybio bod ganddynt y gallu. Er hyn, gall y person gael ei dal o dan adran 5 (2) o Ddeddf Iechyd Meddwl (1983). Mae gan yr heddlu awdurdod os oes angen i gadw unigolyn yn y carchar (Mind, 2025).

Yn wahanol i faes oedolion, mae trothwy clir i ddiogelu plant sydd mewn perygl o niwed sylweddol. Mae Deddfa Plant (1989) adran 31, 9 yn diffinio niwed arwyddocaol fel “impairment suffered from seeing or hearing the ill-treatment of another”. Mae Adran 47 Deddf Plant 1989 yn gosod dyletswydd ar Weithiwyr Cymdeithasol i ymchwilio a oes amau bod y plentyn yn dioddef neu’n debygol o ddioddef niwed arwyddocaol (Legislation.GOV.UK. 2026).Mewn achosion llys teulu, mae gan farnwr pŵer i dynnu plentyn o’i rhieni os ystyrir bod angen gwneud hynny.

